Estoplast

Estoplast (ehk Tehas "Estoplast", 1979. aastast Katsetehas "Estoplast", 1988. aastast Tootmiskoondis Estoplast) oli Eesti NSV ettevõte, mis tootis plast- ja elektritarbeid. Estoplasti toodangusse kuulusid valgustid, elektriinstallatsioonitarbed (lülitid), plastmassist sanitaartehnika tooted, köögitarbed (kuivainete karbid, kokteilikõrred) ja mänguasjad. Toodangut eksporditi rohkem kui 20 riiki (põhiliselt sotsialistlikkesse riikidesse ja arengumaadesse).Valitsejate vastu. Tiit Made. Kirjastus Argo, 2013, lk 373.

Tehas asus Tallinnas aadressil Türi tänav 10. Ettevõttel oli tsehh Raplas ja saeveski Jõgisool.Tallinn. Lühientsüklopeedia. Tallinn: Valgus, 1979, lk 191.

1979. aastal töötas ettevõttes 1262 inimest, 1986. aastal 1222 inimest.

Estoplasti kunstnikuna töötades disainisid valgusteid Lilian Linnaks (1960–1962), Kristi Metusala (1965–1992), Riho Vahtra (1985–1988), Laine Linnas (1968–1997).Margus Kruut. Estoplasti kadunud valgust meenutades. Postimees, 8. mai 2011.
Kai Lobjakas, KIRSTI METUSALA JA ESTOPLAST, ajakiri Pööning, talvenumber nr 4 (41) 2023

Ajaloost
Estoplast asutati 1959. aastal käitistest Arba, Elektrometall ja Presto.ENE, 2. köide, Tallinn: Valgus, 1987, lk. 621. Tehas oli algusaastatel Eesti NSV Rahvamajanduse Nõukogu alluvuses, 1965. aastal läks NSV Liidu Elektrotehnika Tööstuse Ministeeriumi alluvusse. 

1986. aastal määrati tehase direktoriks Ülo Nugis, kes sai aru, et Moskva bürokraatia juhtimisel ettevõte kaugele ei jõua. Mööda minnes Eesti NSV parteinomenklatuurist, viis Ülo Nugis Mihhail Gorbatšovile suunatud kirja isiklikult NLKP Keskkomiteesse. 1988. aastal saabus Tallinna kõrgetasemeline Moskva komisjon. Tehases ringkäigu teinud komisjoni ettepaneku põhjal koostati NSV Liidu Ministrite Nõukogu poolt määrus, mis viis Estoplasti Eesti NSV Kohaliku Tööstuse Ministeeriumi alluvusse, hiljem oli selle õigusjärglane Eesti NSV Riiklik Tööstuskomitee. Tehase Estoplasti üleliidulisest alluvusest vabanemine oli tähelepanuväärsemaid uutmisprotsessi võite Eestis.Valitsejate vastu. Tiit Made. Kirjastus Argo, 2013, lk 376-377.

1991. aastast kandis tehas nime Riiklik Aktsiaselts Estoplast. 1995. aastal RAS Estoplast erastati, aktsiad ostis AS Talinvest. 2003. aastal RAS Estoplast pankrotistus.

Tooteid
 1966 – lamp “Vana Toomas”, autor Bruno Vesterberg
 1973 – lamp "Pall", autor Lembit Ojason

Viited


Kategooria:Eesti endised ettevõtted
Kategooria:Eesti NSV majandus
Kategooria:Kitseküla